BRATISLAVA - Včerajší večer neskončil šťastne pre súťažiaceho z jojkárskej šou Česko Slovensko má talent. Na Zlatých pieskoch narazil do stĺpa a tragicky zahynul...
Enrico Miško sa zviditeľnil na jojkárskych obrazovkách v šou Česko Slovensko má talent. Mladý muž v roku 2022 prišiel zaujať porotu svojím rapom a dojímavým príbehom. Rozbehnutú kariéru hokejistu mu prekazila alergia na čpavok, ktorý sa na štadiónoch nachádza.
Včerajší večer však pre Bratislavčana šťastne neskončil ako informuje web noviny.sk. Enrico mal nehodu približne o 23-tej hodine v noci. S vozidlom prešiel do protismeru a narazil do stĺpa verejného osvetlenia. Nikto iný sa v tom čase na ceste nenachádzal. Na miesto dorazili všetky záchranné zložky. Raper však pri prevoze zraneniam podľahol.
Podľa informácii spomínaného portálu mali na miesto mali doraziť aj kriminalistickí technici. V aute sa totiž nachádzali injkecie, ktoré budú predmetom skúmania. Viac fotiek z nehody nájdete v galérii nižšie.